2018.gada .oktobrī Noteikumi Nr.

Rīgā (prot. Nr.   .§)

**Grozījumi Ministru kabineta 2017. gada 3. maija noteikumos Nr. 238 “Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai ”**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2017. gada 3. maija noteikumos Nr. 238 “Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai” (Latvijas Vēstnesis, 2017, 89. nr.) šādus grozījumus:

1. Izteikt 9.2. apakšpunktu šādā redakcijā:

“9.2. starpvalstu sadarbības projekts tiek īstenots atbilstoši vietējās rīcības grupas sagatavotajai un sabiedrības virzītas vietējās attīstības stratēģiju atlases komitejas apstiprinātajai vietējās attīstības stratēģijai šo noteikumu [3. punktā](https://likumi.lv/ta/id/290569#p3) minētajā teritorijā un sadarbības partnera darbības teritorijā, radot labumu sadarbībā iesaistītās vietējās rīcības grupas un sadarbības partnera darbības teritorijas iedzīvotājiem. Starpvalstu sadarbības projektu var īstenot pilsētā, kurā ir vairāk nekā 15 000 iedzīvotāju, izņemot Rīgu, un ārpus sadarbībā iesaistīto vietējo rīcības grupu darbības teritorijas, ja darbība attiecīgajā teritorijā ir pamatota vietējās attīstības stratēģijā un Lauku atīstības programmas pasākumā tiešais labuma guvējs ir tūrisma pakalpojuma sniedzējs, lauksaimniecības produkcijas ražotājs, lauksaimniecības produktu pārstrādātājs vai lauksaimniecības pakalpojumu kooperatīvā sabiedrība, kas darbojas kādā no sadarbībā iesaistīto vietējo rīcības grupu darbības teritorijām vai uzstāda labiekārtojuma elementu, stacionāro reklāmas vai informācijas stendu ar norādēm uz objektiem kādā no sadarbībā iesaistīto vietējo rīcības grupu darbības teritorijām. Starpvalstu sadarbības projektu neīsteno viena komersanta interesēs;”

1. Izteikt 14.2. apakšpunktu šādā redakcijā:

“14.2. starpteritoriālās sadarbības projekts tiek īstenots šo noteikumu [3. punktā](https://likumi.lv/ta/id/290569#p3) minētajā teritorijā atbilstoši sadarbībā iesaistīto vietējo rīcības grupu sagatavotai un sabiedrības virzītas vietējās attīstības stratēģiju atlases komitejas apstiprinātai vietējās attīstības stratēģijai, radot labumu sadarbībā iesaistīto vietējo rīcības grupu darbības teritoriju iedzīvotājiem. Starpteritoriālās sadarbības projektu var īstenot pilsētā, kurā ir vairāk nekā 15 000 iedzīvotāju, izņemot Rīgu, un ārpus sadarbībā iesaistīto vietējo rīcības grupu darbības teritorijas, ja darbība attiecīgajā teritorijā ir pamatota vietējās attīstības stratēģijā un Lauku atīstības programmas pasākumā tiešais labuma guvējs ir tūrisma pakalpojuma sniedzējs, lauksaimniecības produkcijas ražotājs, lauksaimniecības produktu pārstrādātājs vai lauksaimniecības pakalpojumu kooperatīvā sabiedrība, kas darbojas kādā no sadarbībā iesaistīto vietējo rīcības grupu darbības teritorijām vai uzstāda labiekārtojuma elementu, stacionāro reklāmas vai informācijas stendu ar norādēm uz objektiem kādā no sadarbībā iesaistīto vietējo rīcības grupu darbības teritorijām. Starpteritoriālās sadarbības projektu neīsteno viena komersanta interesēs;”

1. Izteikt 20. punktu šādā redakcijā:

“20. Starpvalstu sadarbības projektā un starpteritoriālās sadarbības projektā attiecināmas ir tādu pamatlīdzekļu un programmnodrošinājuma iegādes izmaksas, kuras ir tieši saistītas ar projekta mērķa sasniegšanu un kopīgu darbību īstenošanu un nodrošina projekta ilgtspēju tā uzraudzības laikā.”

1. Svītrot 24.13. apakšpunktu.
2. Aizstāt 41.2. apakšpunktā vārdu “trīs” ar vārdu “piecas”.
3. Papildināt noteikumus ar 45. punktu šādā redakcijā:

“45. Uzraudzības periods sadarbības projektiem, kuros ir īstenotas šo noteikumu 20. punktā vai 24.5. apakšpunktā minētās darbības, ir pieci gadi.”

1. Izteikt 2. pielikuma D.10.1. apakšpunktu šādā redakcijā:

**“*D.10.1.* *Izvērstas sadarbības projekta attiecināmās izmaksas***

|  |  |  |  |  |
| --- | --- | --- | --- | --- |
| Izmaksu pozīcijas sadalījumā pa plānotajām sadarbības projekta darbībām un posmiem | Cena par vienību ar PVN, EUR | Vienību skaits | Kopā attiecināmās izmaksas ar PVN, EUR \* | Attiecināmās izmaksas, kas tiek iekļautas priekšfinansējuma pieprasījumā, EUR |
| 1 | 2 | 3 | 4 = 2 x 3 |
| **1. Ar kopīgu darbību īstenošanu saistītas izmaksas, t.sk. jaunu pamatlīdzekļu iegādes izmaksas** |
|  |  |  |  |  |
|  |  |  |  |  |
|  |  |  |  |  |
| *Izmaksas, kopā* |  |  |
| **2. Administratīvās izmaksas, kas ir tieši saistītas ar sadarbības projekta koordinēšanu** |
|  |  |  |  |  |
|  |  |  |  |  |
|  |  |  |  |    |
| *Izmaksas, kopā* |  |  |
| KOPĀ  |  |  |

Piezīme. \* Attiecināmās izmaksas norāda ar PVN, ja vietējai rīcības grupai nav tiesību PVN atskaitīt no valsts budžetā maksājamās nodokļu summas kā priekšnodokli normatīvajos aktos par pievienotās vērtības nodokli noteiktajā kārtībā.”

1. Papildināt 3. pielikumu aiz skaitļa un teksta „3 Sadarbības partneris starpvalstu sadarbības projektā ir partneris, kas darbojas ārpus Latvijas teritorijas.” ar tekstu šādā redakcijā:

“Ja tiek saņemts vienāds punktu skaits, priekšroka saņemt publisko finansējumu ir sadarbības projektam, kam ir lielāks koeficients. Koeficientu aprēķina atsevišķi iesniegumiem atbalsta saņemšanai sadarbības projekta tehniskai sagatavošanai un sadarbības projektu iesniegumiem, izmantojot šādu formulu:

K = M / V, kur:

K – koeficients, kas raksturo attiecināmo izmaksu proporciju;

M – maksimālais attiecināmo izmaksu apmērs sadarbības projekta īstenošanai vai sadarbības projekta tehniskai sagatavošanai (*euro*);

V – attiecināmo izmaksu apmērs iesniegtajā sadarbības projektā vai iesniegumā atbalsta saņemšanai sadarbības projekta tehniskai sagatavošanai (*euro*).”

Ministru prezidents Māris Kučinskis

Zemkopības ministrs Jānis Dūklavs